Ard-losserey

She lus 'sy chynney Lamiaceae eh ard-losserey ny ayr-losserey (Glechoma hederacea).  T'eh gaase er feie yn Europey as 'syn Aishey.  T'eh er ny chur stiagh ayns America Hwoaie myrgeddin.

Jalloo-oaylleeaght
She lus sheer-vio sheer-ghlass t'ayn.  T'eh gaase dys 50 kentimeadar er yrjid.  Ta ny duillagyn echey cruinn dys aarey-chrooagh as ta oirr tonnagh oc.  T'ad piyral.  Ta blaaghyn gollrish tunneyderyn echey, as adsyn gorrym dys gorrym-jiarg.

Aase
Ta ard-losserey bishaghey ayns ardjyn tashey scaadooagh, agh t'eh fuillaghtyn soilshey dy mie.  T'eh cadjin ayns banjee, keyljyn as reeastyn.  T'eh shassoo noi buinn, as skeaylley liorish rass ny sthollane.  Foddee eh jannoo magh fee gloo er faaie, as myr shen t'ad gra dy nee sarkyl t'ayn.Connecticut Invasive Plant List, Connecticut Agricultural Experiment Station, January, 2004 

Ymmyd

V'ad cliaghtey jannoo ymmyd jeh ard-losserey myr lus lheeys.  V'ad coyrlaghey eh er son tinnitus, çhingyssyn aarey as lag-ghailley, chammah as myr brasneyder moon, casteyder folley, aavreeagh as greeyseyder.A Healing Heritage, June 12, 2007, Joanna Poncavage, The Morning Call (Allentown, Pa.)

Ren ny Sostnee ymmyd jeh myr blasstan, sheeleyder as freaylleyder ayns imbyl lhune, roish my ghow ad toshiaght lesh lus y lhionney 'syn ynnyd echey.

Imraaghyn

 Kianglaghyn magh

Ronney:Lamiaceae
Ronney:Lossreeyn lheeys yn Aishey
Ronney:Lossreeyn lheeys yn Oarpey
Ronney:Lossreeyn yn-ee
Ronney:Blaanid yn Oarpey
Ronney:Blaanid yn Aishey
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus